Køreplanen for Fred – eller The Road map for peace – er en plan for løsningen af den israelsk-palæstinensiske konflikt, som blev foreslået af den såkaldte kvartet bestående af USA, EU, Rusland og FN. Principperne bag planen blev lanceret af USA's præsident, George W. Bush i en tale den 24. juni 2002, hvor han annoncerede, at han støttede en uafhængig palæstinensisk stat, som skulle leve side om side med Israel i fred.